חיל הטכנולוגיה והאחזקה

שמאל|ממוזער|150px|סמלי כומתה של חיל החימוש עד 2015
**חיל הטכנולוגיה והאחזקה** (**חיל הטנ"א**; עד 2016 נקרא "**חיל החימוש**") הוא חיל תומך לחימה באגף הטכנולוגיה והלוגיסטיקה (אט"ל) של צה"ל. עיקר עיסוקו של החיל הוא באחזקת אמצעי הלחימה (אמל"ח) של כוחות היבשה: נשק קל (נק"ל), תחמושת וטילים, כלי רכב, טנקים, כלי רכב קרביים משוריינים, ציוד מכני הנדסי ואמצעים הנדסיים, טילים נגד טנקים (נ"ט), אמצעי סיוע ללחימה (אמסל"ח) כגון אמצעי חילוץ וגרירה, מנופים, מלגזות, משאיות ומערכות אחרות. במסגרת החיל פועלות גם יחידות המעורבות בפיתוח אמל"ח בשיתוף עם התעשיות הביטחוניות הישראליות, דוגמת התעשייה הצבאית. בנוסף, חיל הטכנולוגיה והאחזקה אחראי על תחזוקת כל הגנרטורים ותחנות הכוח המשמשים בפעילות היבשתית של צה"ל, ומספק מענה לכל צורכי אספקת החשמל בזרוע היבשה.

קצין הטכנולוגיה והאחזקה הראשי הנוכחי הוא תא"ל משה ארצי, שנכנס לתפקידו באוגוסט 2025.

שמאל|ממוזער|147x147px|סיכת חיל הטכנולוגיה והאחזקה ("הטכנולוג") הניתנת בסוף הכשרה בבה"ד 20
שמאל|ממוזער|147x147px|הסיכה הישנה "החימושון"

## מבנה

**יחידות אחרות הכפופות מקצועית, אך לא פיקודית, לחיל הן:**
* **[[חטיבה טכנולוגית ליבשה]] (חט"ל)** - בעבר **יחידת הטכנולוגיה (יחט"ל)** - היחידה האחראית על הפיתוח ההנדסי של כל אמצעי הלחימה שבשימוש כוחות היבשה של צה"ל. ובתוכו **[[מרכז שיקום ואחזקה|מרכז השיקום ואחזקה]] (מש"א)** - המרכז העיקרי לאחזקת אמצעי לחימה, ומפעל הייצור של טנק המרכבה.
* **[[מרכז הספקה]] (מרה״ס)** - הכולל בתוכו מרכז לניהול מלאי הציוד והחלפים של צה"ל. לשעבר מצל״ח (מרכז ציוד לחימה וחלפים).
* **[[מרכז התחמושת|מרכז התחמושת והטילים]] (מרת"ח)** - המרכז האחראי על תחמושת וטילים.
* **אגד טכנולוגיה ואחזקה מרחבי (אטנא"ם)** - בעבר **יחידת חימוש מרחבית (יחש"ם)** - יחידות אחזקה של חימוש ואמל"ח, הכפופות לשלושת הפיקודים המרחביים. בהן אטנא"ם המרכז (במרחב פיקוד המרכז, לרבות אזור איו"ש - יהודה ושומרון), אטנא"ם הדרום (במרחב פיקוד הדרום, לרבות רצועת עזה) ואטנא"ם הצפון (במרחב פיקוד הצפון).
* **כוח אחזקת [[ציוד מכני הנדסי]] מטכ"לי (כאצ"ה)** - יחידה מטכ"לית הכפופה לחיל הטכנולוגיה והאחזקה ואט"ל ותפקידה הוא אחזקת ותיקון כלי הצמ"ה של צה"ל, כולל הכלים הממוגנים הנמצאים בשירות יחידות חיל ההנדסה הקרבית. היחידה כוללת חיילים בשירות סדיר וחיילי מילואים שחלקם הגדול משרת באזרחות במקצועות טכנאי וחשמלאי צמ"ה.

## היסטוריה
בעבר היו יחידות החיל השונות כפופות למפקדת חילות השדה (מפח"ש, שהפכה לזרוע היבשה) או לאגף הטכנולוגיה והלוגיסטיקה (אט"ל, על גלגוליו השונים) לפי מבצעיותן: מחלקות החימוש בגדודים היו כפופות למפקדות השדה, ואילו יחידות ההכשרה והמרכזים השונים (כגון בה"ד 20, הסדנאות וכו') היו כפופות לאט"ל. ב-2005, במסגרת שינוי ארגוני במבנה ויעוד זרוע היבשה, הוכפפה אליה מפקדת החיל והוקם אגף הלוגיסטיקה הרפואה והמרכזים (אלר"ם) במקום אגף הטכנולוגיה והלוגיסטיקה. במהלך שנת 2007 הוחלט להעביר את החיל בחזרה לאלר"ם, בתחילת שנת 2008 יושמה ההחלטה.

מפקדת קצין חימוש ראשי (מקחש"ר) הייתה שייכת ביחד עם מפקדת קצין לוגיסטיקה ראשי (מקל"ר) לאגף הטכנולוגיה והלוגיסטיקה. בעקבות שינויים ארגוניים בשנת 2006 במהלך כהונתו של הרמטכ"ל דן חלוץ, חילות אלה הועברו לזרוע היבשה ובכך הפכו את אט"ל לאלר"ם (אגף הלוגיסטיקה, רפואה ומרכזים) בנוסף חיילי החיל המשתייכים לחוליות טכניות בפלוגות לוחמות הוכרו כלוחמים והחלו לקבל מענקים של לוחמים כגון תעודת לוחם. החילות הללו הוחזרו בשנת 2008, במהלך כהונתו של רב-אלוף גבי אשכנזי לאגף, אשר חזר לשמו הקודם - **אגף הטכנולוגיה והלוגיסטיקה** (**אט"ל**).ממוזער|190x190 פיקסלים|סמל חיל הטכנאים עד 1951
בדצמבר 2015 שונה שמו של החיל ל"חיל הטכנולוגיה והאחזקה". לאחרונה, הפך החיל למפעיל כח נוסף על היותו בונה כח. זאת לאחר עמ"ט  רחב שנעשה בחיל במסגרתו הוקם האגד הארצי בעל חמישה גדודים אשר מחליפים את האגדים שהיו קודם, וכן למחלקת תוא"ם נוספה כעת מחלקת אחזקה. היחידה ההנדסית הגדולה שהייתה כפופה למפקדת החיל, יחט"ל, הפכה לחטיבת הטכנולוגיה (חט"ל) בזרוע היבשה.

[שמאל|ממוזער|250px|[אתר ההנצחה לחללי חיל הטכנולוגיה והאחזקה בנתניה]]
שמאל|ממוזער|250px|סדנת חימוש במלחמת יום הכיפורים
נקודות ציון בתולדות החיל:
* 1941 - הוקמה מחלקת החימוש של ההגנה. המחלקה עסקה ברכישה, הסתרה ושינוע של אמצעי לחימה, בשיתוף פעולה עם התעשייה הצבאית (מפקד המחלקה היה אשר פלד). בינואר 1948 הפכה מחלקת החימוש ל"שירות החימוש".
*מלחמת העצמאות (נובמבר 1947 – ינואר 1949) - הוקמו יחידות ראשונות לשיקום ושיפור רכב (במ"ב - בתי מלאכה בסיסיים).
*1951 - שונה שמו של "חיל הטכנאים" בצה"ל לחיל החימוש.
*מבצע קדש (אוקטובר 1956) - החיל עסק בחילוץ ובתיקון אמצעי לחימה ובאיסוף שלל. אחרי המלחמה הוקם גדוד שירותי החימוש הראשון (גש"ח).
*מלחמת ששת הימים (יוני 1967) - צורפו יחידות אחזקה לכוחות הלוחמים. החיל עשה שימוש בסדנאות אזרחיות, שסופחו לצה"ל. אחרי המלחמה, החיל עסק בהתאמתם של טנקים שנלקחו שלל לצה"ל.
*מלחמת ההתשה (1968–1970) - החיל ערך מבצעי חילוץ רבים.
*מלחמת יום הכיפורים (אוקטובר 1973) - החיל הצליח לשקם אמצעי לחימה פגועים במהירות, ולהחזירם לקרב (מהירות השיקום במלחמה הייתה קריטית ביותר).
*מלחמת לבנון (1982) - הוקמו שתי יחידות חימוש מרחביות בתוך לבנון, ונערכה טבילת האש הראשונה של טנק המרכבה, שפותח על ידי החיל.
*1990 - אתר ההנצחה של החיל נחנך בנתניה.
*האינתיפאדה השנייה (ספטמבר 2000 – אוגוסט 2005) - פותחו אמצעי מיגון חדשים לרכב קרבי משוריין ואולתרו מספר שדרוגים לכלי הרכב של צה"ל. ביניהם ניתן לציין צריחים עיליים (כמו של הנגמחו"ן) לפומ"ה ולאכזרית, מיני-צריח לטנקי מרכבה, מיגון "כלוב" לדחפור D9R (עליו זכו המפתחים והמתקינים בפרס מפקד זרוע היבשה ב-2006), פיתוח ה"עקרב" (הסבה של טנק גישור לטנק הנושא פילבוקס נייד) ועוד.
*מלחמת לבנון השנייה (2006) - חיל החימוש עסק בחימוש וחילוץ הכוחות הלוחמים בזמן הלחימה. ולאחר המלחמה, דוח וינוגרד מצא את חיל החימוש כאחד מהחילות המצטיינים בתפקודם במלחמה. עם זאת, בתחקירי החיל נמצאו פערים במאמץ החילוץ מכלי רכב קרביים משוריינים (רק"ם). לאור זאת, נכתבו סעיפים חדשים בתחום החילוץ, הוכנסו טכנולוגיות והוראות חדשות לחילוץ כלי רק"ם תחת אש וכעת עוסק החיל באימון מחדש של מערכות החילוץ והמשך הפיתוח של אמצעי מיגון וכלי רק"ם חדשים (כגון נגמ"ש המרכבה).
*2007 - חיילי החיל המשתייכים לחט"פ (חוליה טכנית פלוגתית) במסגרת פלוגות לוחמות הוכרו כלוחמים והחלו לקבל תוספת לחימה בשכר החודשי ומענקים של לוחמים כגון תעודת לוחם.
* במלחמת חרבות ברזל שפרצה ב-7 באוקטובר 2023 פעל החיל בכוחות מתוגברים על מנת להשמיש, לתקן ולהחזיר לכשירות את הטנקים, הרק"ם והדחפורים של צה"ל, בעיקר כלים שנפגעו תוך כדי לחימה. החיל הצליח לשמור על רמת כשירות של 90% של הכלים המשוריינים. במהלך הלחימה נהרגו 8 חיילי טנ"א.

## תגי יחידות בחיל הטנ"א
### מרכזים

קובץ:Masha.png|מרכז שיקום ואחזקה (מש"א)
קובץ:תג המרכז.png|מרכז התחמושת והטילים (מרת"ח)
קובץ:Mazlah.png|מרכז הספקה (מרה״ס), מצל״ח (מרכז ציוד לחימה וחלפים) לשעבר.
קובץ:Merkaz leom.png|מרכז לגיוס אמצעים ולריתוק משקי


### סמלי אגד ארצי וגדודי טנ"א

קובץ:Eged Arzi HaTana.svg|אגד ארצי 650
קובץ:IDF Technology and Maintenance Corps haMerkazBattalion 638.png|גדוד המרכז 638
קובץ:IDF Technology and Maintenance Corps haAmakimBattalion 651.png|גדוד העמקים 651
קובץ:IDF Technology and Maintenance Corps haNegevBattalion 653.png|גדוד הנגב 653
קובץ:IDF Technology and Maintenance Corps haAravaBattalion 674.png|גדוד הערבה 674
קובץ:IDF Technology and Maintenance Corps haGolanAndhaGalilBattalion 703.png|גדוד הגולן והגליל 703
קובץ:IDF Technology and Maintenance Corps TransportBattalion 690.png|גדוד תובלה 690
קובץ:Israeli Ordnance Corps BaHaD 20 logo.png|סמל בה"ד 20


### סמלי יחידות היסטוריות

קובץ:IDF General Corps.svg|תג החיל הכללי, שימש את חיל החימוש בין השנים 1951–1979
קובץ: Logo himush.png|חיל החימוש בין השנים 1979–2016
קובץ:Martah.png|מרכז התחמושת והטילים עד 2021
קובץ:Mazlah Old.svg|מצל"ח עד 2007


#### סמלי אגדי טנ"א מרחביים עד תחילת 2018

קובץ:Yahsham653.png|אטנא"ם 653 של פיקוד הדרום (מחנה נתן)
קובץ:Yahsham651.png|אטנא"ם 651 של פיקוד הצפון (מחנה שמשון)
קובץ:Yahsham650.png|אטנא"ם 650 של פיקוד המרכז, ממוקם במחנה עמנואל (מחנה ג'וליס)


#### סמלי יחש"מים בעבר

קובץ:Yahsham650.png|יחש"ם 650 של פיקוד המרכז, ממוקם במחנה עמנואל (מחנה ג'וליס)
קובץ:Yahsam 638.png|יחש"ם 638 (יחש"ם גב ההר במחנה בית אל)
קובץ:Yahsam 652 Zrifin till-1981.png|יחש"ם 652 (מחנה צריפין)
קובץ:Yahsam Darom old.png|יחש"ם 653 פיקוד הדרום (מחנה נתן) לפני האיחוד עם יחש"ם הערבה
קובץ:Yahsam Arava.png|יחש"ם הערבה 674 לפני האיחוד עם יחש"ם פיקוד הדרום
קובץ:Yahsam 651 Shimshon Old.png|יחש"ם 651 שמשון של פיקוד הצפון לפני האיחוד עם יחש"ם צנובר
קובץ:Yahsam Znubar.png|יחש"ם צנובר 703 ברמת הגולן לפני האיחוד עם יחש"ם 651 שמשון של פיקוד הצפו


## אמצעי לחימה בולטים
[ממוזער|250px|[טנק חילוץ M88, הכלי הכבד של חיל החימוש לחילוץ רכב קרבי משוריין.]]
אמצעי לחימה, כלי רכב ורק"מ שמפעיל החיל:
* טנק חילוץ M88
* נגמ"שי M113 "טכניקל", "פיטר" וחט"פ.
* "מרום 36" - מנוף על גבי משאית אושקוש
* ניידת חימוש על בסיס HMMWV ("האמר")
* נמ"ר אחזקה
* פר"ג - טנק חילוץ על בסיס תובת מרכבה סימן 3

[ממוזער|250px|[דחפור די-9 בשירות צה"ל עם מיגון כלוב שפותח והותקן על ידי חיל החימוש (חט"ל, מש"א ומנת"ק), ועליו קיבלו יחידות אלה את פרס מפקד זרוע היבשה (צה"ל).]]
[ממוזער|250px|[נגמ"שים כבדים בצה"ל|נגמ"ש כבד אכזרית משופר עם "אקווריום" למפקד ועמדת קטלנית חמושה במקלע M2 בראונינג 0.5.]]
אמצעי לחימה בולטים שחיל הטנ"א מופקד על אחזקתם:
* טנקים: טנק המרכבה (סימן 3 וסימן 4). בעבר: משפחת טנקי המגח ומשפחת טנקי השוט קל וטנק ומרכבה סימן 1, סימן 2.
* נגמ"שים: M-113, נגמ"ש מרכבה, נגמ"ש אכזרית, נגמ"ש פומ"ה, נגמשוט, נגמחון ונקפדון.
* כלי צמ"ה כדוגמת דחפורי D9 משוריינים (ביחד עם כאצ"ה).
* טילים נגד טנקים: טאו ("עורב") וספייק.
* כלי נשק: רובים ממשפחת ה-M16, רובי תבור X-95 פלאט-טופ, מקלעי נגב, מאג ובראונינג 0.5.
* עמדות נשק: מאג רפא"ל וקטלנית.
* כלי רכב טקטיים: ההאמר, הזאב, דוד, זיבר, הסופה / סופה 2 והאביר.
* אמצעי מיגון לרק"מ, תוספות מיגון לעימות בעצימות נמוכה ולוחמה בשטח בנוי.
*תותח מתנייע: M-109 (רוכב, דוהר, דורס).

## קציני טנ"א ראשיים לדורותיהם

## קישורים חיצוניים

* 
*אתר עמותת חיל הטנ"א - כולל מידע רב על החיל
* דף חיל הטנ"א, באתר "יחידה"
* דוד שילו, תולדות חיל החימוש - משורשיו ועד "מלחמת ששת הימים 1948–1967, באתר של עמותת חיל הטכנולוגיה והאחזקה
* עמירה שחר, חיל החימוש כמכפיל הכוח - תולדות חיל החימוש בשנים 1985-1967
* 
*  מש"א 7000 - מרכז שיקום ואחזקה, סרט תדמית ביוטיוב
* 
* 

## הערות שוליים

*
קטגוריה:אגף הטכנולוגיה והלוגיסטיקה
קטגוריה:צה"ל: יחידות תחזוקה